CELEX: 32014R0743
Language: mt
Date: 2014-07-09 00:00:00
Title: Regolament tal-Kummissjoni (UE) Nru 743/2014 tad- 9 ta' Lulju 2014 li jissostitwixxi l-Anness VII tar-Regolament (UE) Nru 601/2012 fir-rigward tal-Frekwenza minima ta' analiżijiet  Test b'rilevanza għaż-ŻEE

10.7.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 201/1
            
         REGOLAMENT TAL-KUMMISSJONI (UE) Nru 743/2014
   tad-9 ta' Lulju 2014
   li jissostitwixxi l-Anness VII tar-Regolament (UE) Nru 601/2012 fir-rigward tal-Frekwenza minima ta' analiżijiet
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2003/87/KE tal-Parlament Ewropew u tal-Kunsill tat-13 ta' Ottubru 2003 li tistabbilixxi skema għall-iskambju ta' kwoti ta' emissjonijiet ta' gassijiet serra ġewwa l-Komunità u li temenda d-Direttiva tal-Kunsill 96/61/KE (1), u b'mod partikolari l-Artikolu 14(1) tagħha,
   Billi:
   
               (1)
            
            
               L-Anness VII tar-Regolament tal-Kummissjoni (UE) Nru 601/2012 (2) jiddetermina l-frekwenza minima tal-analiżijiet għall-karburanti u l-materjali rilevanti li għandhom jiġu applikati mill-operaturi għad-determinazzjoni ta' fatturi ta' kalkolu.
            
         
               (2)
            
            
               L-Artikolu 35 tar-Regolament (UE) Nru 601/2012 jipprevedi li l-Anness VII ta' dak ir-Regolament għandu jiġi rivedut fuq bażi regolari u għall-ewwel darba f'mhux aktar minn sentejn minn meta r-Regolament (UE) Nru 601/2012 jidħol fis-seħħ.
            
         
               (3)
            
            
               L-Anness VII tar-Regolament (UE) Nru 601/2012 għandu jiġi emendat biex jiċċara l-klassifikazzjoni u l-kategorizzazzjoni ta' karburanti u materjali elenkati fih sabiex titjieb il-konsistenza xierqa fir-rigward tal-applikazzjoni ta' fatturi xierqa użati fil-kalkolu tal-emissjonijiet.
            
         
               (4)
            
            
               Fl-interess taċ-ċarezza, l-Anness VII tar-Regolament (UE) Nru 601/2012 jixraq li jinbidel.
            
         
               (5)
            
            
               Għalhekk ir-Regolament (UE) Nru 601/2012 għandu jiġi emendat skont dan.
            
         
               (6)
            
            
               Il-miżuri stipulati f'dan ir-Regolament huma skont l-opinjoni tal-Kumitat dwar it-Tibdil fil-Klima,
            
         ADOTTAT DAN IR-REGOLAMENT:
   Artikolu 1
   L-Anness VII tar-Regolament (UE) Nru 601/2012 jinbidel bit-test stabbilit fl-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      tagħmul fi Brussell, id-9 ta' Lulju 2014.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 275, 25.10.2003, p. 32.
   
      (2)  Ir-Regolament tal-Kummissjoni (UE) Nru 601/2012 tal-21 ta' Ġunju 2012 dwar il-monitoraġġ u r-rapportar ta' emissjonijiet ta' gassijiet serra skont id-Direttiva 2003/87/KE tal-Parlament Ewropew u tal-Kunsil (ĠU L 181, 12.7.2012, p. 30).
   
      ANNESS
      
         
            “ANNESS VII
            Frekwenza Minima ta' Analiżijiet (l-Artikolu 35)
            
                        Karburant/materjal
                     
                     
                        Il-frekwenza minima ta' analiżijiet
                     
                  
                        Gass naturali
                     
                     
                        Tal-anqas kull ġimgħa
                     
                  
                        Gassijiet oħra, b'mod partikolari gass ta' sinteżi u gassijiet tal-proċess bħal gass imħallat tar-raffinerija, gass tal-forn tal-kokk, gass tal-forn tal-blast, gass tal-konvertitur
                     
                     
                        Tal-anqas kuljum — bl-użu ta' proċeduri xierqa f'partijiet differenti tal-jum
                     
                  
                        Żjut tal-karburant (pereżempju żejt tal-karburant ħafif, medju, tqil, bitumen)
                     
                     
                        Kull 20 000  tunnellata ta' karburant u tal-anqas sitt darbiet fis-sena
                     
                  
                        Faħam, faħam tal-produzzjoni tal-kokk, kokk tal-pertoleum, pit
                     
                     
                        Kull 20 000  tunnellata ta' karburant/materjal u tal-anqas sitt darbiet fis-sena
                     
                  
                        Karburanti oħra
                     
                     
                        Kull 10 000  tunnellata ta' karburant u tal-anqas erba' darbiet fis-sena
                     
                  
                        Skart solidu mhux ittrattat (fossili puri jew fossili tal-bijomassa mħallta)
                     
                     
                        Kull 5 000  tunnellata u tal-anqas erba' darbiet fis-sena
                     
                  
                        Skart likwidu, skart solidu ttrattat minn qabel
                     
                     
                        Kull 10 000  tunnellata ta' skart u tal-anqas erba' darbiet fis-sena
                     
                  
                        Minerali tal-karbonat (inklużi ġebel tal-ġir u dolomit)
                     
                     
                        Kull 50 000  tunnellata ta' materjal u tal-anqas erba' darbiet fis-sena
                     
                  
                        Tafal u shale
                     
                     
                        Ammonti ta' materjali li jikkorrispondu għal 50 000  tunnellata ta' CO2 u tal-anqas erba' darbiet fis-sena
                     
                  
                        Materjali oħra (prodott primarju, intermedju u finali)
                     
                     
                        Jiddependi mit-tip ta' materjal u mill-varjazzjoni, ammonti ta' materjal li jikkorrispondu għal 50 000  tunnellata ta' CO2 u tal-inqas erba' darbiet fis-sena”